Diari Oficial de la Generalitat Valenciana


Sumari del DOGV 6283, del 07-06-2010 (2010/5745)

Notificació de la sentència dictada en el judici ordinari número 160/2009.
--------------------------------------------------------------------------

### Dades del document

Número de DOGV
:   6283

Data del DOGV
:   07-06-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/5745


Organisme emissor
:   Jutjat de Primera Instància Número 2 d'Alcoi

Tipus de document
:   Edicte

Notificació de la sentència dictada en el judici ordinari número 160/2009. [2010/5745]  
Judici ordinari 000160/2009  
Demandant: Juan Baldó Boluda i Remedios Serra Vilaplana.  
Procurador: Rafael Palmer Peidró.  
Lletrat: José Ferrándiz Ferrer.   
Demandada: Emilio Santacatalina, Agencia de Seguros, SL, i Emilio Santacatalina Revelles.  
Nieves Martín Rincón, secretària del Jutjat de Primera Instància número 2 d'Alcoi (Alacant), faig saber: Atés que es desconeix el domicili o la residència actuals del demandat Emilio Santacatalina Agencia de Seguros, SL.   
Emilio Santacatalina Revelles, amb DNI/CIF.   
Mitjançant la provisió del dia de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha disposat la publicació d'aquest edicte en el Diari Oficial de la Comunitat Valenciana (DOCV), per a portar a terme la diligència de notificar la sentència de 21 d'abril de 2010. La resolució que s'ha de notificar es transcriu a continuació:   
«Sentència   
Alcoi, 21 d'abril de 2010  
La jutgessa substituta del Jutjat de Primera Instància número 2 d'Alcoi Purificación Villalta Mompeán, he vist aquestes actuacions de judici ordinari, entre les parts següents: d'una banda, com a demandant, Juan Baldó Boluda i Remedios Serra Vilaplana, representats pel procurador senyor Palmer Peidró, amb l'assistència lletrada del senyor Ferrándiz Ferrer, i d'una altra, com a codemandats, la societat Emilio Santacatalina Agencia de Seguros, SL, i Emilio Santacatalina Revelles, declarats en situació de rebel·lia processal; s'hi exerceix una acció de reclamació d'una quantitat i, [...]  
Dispositiva  
Estime la demanda presentada pel procurador senyor Palmer Peidró, en nom i representació de Juan Baldó Boluda i Remedios Serra Vilaplana, contra la societat Emilio Santacatalina Agencia de Seguros, SL, i Emilio Santacatalina Revelles, i condemne la part demandada a pagar de forma solidària a la part actora l'import que puja a cent dos mil cent setanta-un euros i vint-i-un cèntims (102.171,21 euros), més els interessos legals corresponents, i amb la imposició expressa de les costes a la part demandada.   
Aquesta és la meua sentència, contra la qual pot interposar-se un recurs d'apel·lació dins del termini de cinc dies des de l'endemà que es notifique, davant de l'Audiència Provincial, de conformitat amb els articles 455 i següents de la Llei d'Enjudiciament Civil. La part que prepare un recurs contra aquesta resolució haurà de constituir, com a requisit indispensable per a la tramitació corresponent, un dipòsit previ que haurà d'ingressar en el compte de dipòsits i consignacions d'aquest Jutjat obert al Grup Banesto, i especificarà en el resguard d'ingrés, en el camp «Concepte», que es tracta d'un recurs, seguit del codi 02 i la paraula «Apel·lació»; sense aquests requisits no s'admetrà el recurs (els articles 455 i següents de la Llei 1/2000, d'Enjudiciament Civil, i la disposició addicional quinzena de la Llei Orgànica del Poder Judicial afegida per la Llei Orgànica 1/2009, de 3 de novembre).  
L'ingrés del dipòsit ha d'acreditar-se amb una còpia del resguard d'ingrés junt amb la presentació de l'escrit de preparació del recurs.  
L'obligatorietat del dipòsit inclou les resolucions notificades amb anterioritat a l'entrada en vigor de la Llei Orgànica 1/2009; e queden exclosos els litigants que tinguen reconegut el dret d'assistència jurídica gratuïta. (Instrucció del secretari general de l'administració de Justícia de 4 de novembre de 2009).  
Si el recurs és estimat totalment o parcialment, la part haurà de sol·licitar la devolució del dipòsit mitjançant un escrit que cal presentar davant d'aquest Jutjat, una vegada hi hagen estat tornades les actuacions. Ho pronuncie, mane i firme».   
La sentència anterior ha sigut llegida i publicada en el dia de la seua data per la jutgessa substituta de primera instància que la subscriu, mentre celebrava audiència pública. En done fe. Firmats i rubricats.  
Alcoi, 4 de maig de 2010.- La secretària judicial: Nieves Martín Rincón.